**TEHNISKĀ SPECIFIKĀCIJA**

*RP SIA „Rīgas satiksme” darbinieku izmitināšanas pakalpojumu nodrošināšana Rīgā*

RP SIA „Rīgas satiksme” pēc pieprasījuma piedāvā dienesta viesnīcas pakalpojumus saviem darbiniekiem, kuru patstāvīgā dzīves vieta nav Rīgā.

Priekšroka piedāvājumam, kas atrodas Rīgas centrā vai tuvumā kādam no RP SIA „Rīgas satiksme” autobusu parkam Vestienas ielā 35 vai Kleistu ielā 28, trolejbusu parkam Vienības gatvē 16 vai Ganību dambī 32.

Plānots, ka vienā mēnesī būs nepieciešams izmitināt līdz 15 darbiniekiem.

Pakalpojuma sniedzējs, pēc nepieciešamības trīs darba dienu laikā nodrošina nepieciešamo izmitināšanas vietu jaunam darbiniekam.

Tiek nodrošināts, ka vienā istabā kopā tiek izmitināti tikai RP SIA „Rīgas satiksme” darbinieki.

**Izmitināšanas minimālās prasības:**

1. Pakalpojuma cenā iekļautas visas ar uzturēšanos saistītās izmaksas, ieskaitot komunālos maksājumus, uzkopšanu, u.c.
2. Katrā istabā ir katram darbiniekam atsevišķa gulta, matracis, krēsls, galds, drēbju skapis ar pakaramajiem un plauktiem/atvilktnēm, nakts skapītis, kā arī aizkari vai žalūzijas
3. Tiek nodrošinātas koplietošanas dušas telpas un labierīcības atbilstoši higiēnas prasībām.
4. Nodrošināt brīvu piekļuvi jebkurā diennakts laikā šādām koplietošanas telpām: labierīcības, dušas telpa, virtuve, atpūta telpa, veļas mazgātava utt.
5. Koplietošanas virtuve ar ēdiena pagatavošanai un uzglabāšanai nepieciešamo aprīkojumu, tajā skaitā, ledusskapi, plīti, elektrisko tējkannu.
6. Nodrošināta iespēja izmantot veļas mašīnu un veļas žāvēšanas iespēju.
7. Nodrošināt bezmaksas gultas veļas nomaiņu pēc katra īrnieka nomaiņas un ne retāk kā 1 reizi nedēļā.
8. Nodrošināta iespēja novietot automašīnu pakalpojuma sniedzēja vai pakalpojuma sniedzēja teritorijai pieguļošā teritorijā.
9. Nodrošināta iekļūšana / izkļūšana no ēkas jebkurā diennakts laikā.
10. Nodrošināts, ka vienā istabā tiek izmitināti ne vairāk par diviem uzņēmuma darbiniekiem

**Apmaksas kārtība:**

1. Darbinieku izmitināšanas pakalpojumam netiek pievienota rezervācijas maksa par vietām, kuras līguma noslēgšanas brīdī netiek aizņemtas.
2. Iespēja rēķina apmaksu veikt par iepriekšējo mēnesi, atbilstoši izmitināto cilvēku skaitam un proporcionāli dienu skaitam, saskaņā ar datumu, kurā RP SIA „Rīgas satiksme” darbinieks uzsācis/pārtraucis dzīvot viesnīcā.
3. Iespēja dalīt maksu par izmitināšanu, nosakot, ka neatkarīgi no izvēlētā istabiņas veida, darba devējs sedz 120,00 EUR no viena mēneša maksas, pārējo darbinieks apmaksā no saviem līdzekļiem personīgi vienojoties ar pakalpojuma sniedzēju par apmaksas kārtību.
4. Rēķinu par pakalpojuma sniegšanu nosūta līgumā norādītajam darbiniekam līdz nākamā mēneša trešajam datumam. Rēķinam pievieno atšifrējumu vai norāda rēķinā: 1) iemītnieku vārdu uzvārdu; 2) datumus (no – līdz), kad izmantots pakalpojums; 3) gala summu bez PVN.